Beatissime pater. Dignata est nuper s. v. de vestra solita gratia prouidere deuoto oratorj vestro Magno Nicolai, presbitero Aboensis [diocesis], magistro in artibus, de prepositura ecclesie Aboensis, que inibj dignitas maior post pontificalem curata et electiua existit, tunc per obitum quondam Henricj Vresse extra Romana curia defuncti vacante, prout in supplicatione desuper signata, cuius tenorem habere dignemini pro expresso, plenius continetur. Cum autem, pater sancte, idem Magnus tempore date supplicationis, in qua sue obstantes pro expressis habite fuerunt, parrochialem ecclesiam Virmo Abiensis(!) diocesis, que de jure patronatus regis Gothorum existit, cuiusque quatuor marcarum argenti secundum communem extimationem fructus etc:a valorem annuum non excedunt, jnter alia obtinebat, prout obtinet, pro parte dicti oratoris, qui ex vtroque parente de nobili genere procreatus ac illustrissimi regis Gothorum etc:a capellanus ac in Romana curia presens existit, s. v. humiliter supplicatur, quatenus secum, vt vnacum dicta prepositura parrochialem ecclesiam predictam curatam insimul, quoaduixerit [retinere libere et licite valeat] cum potestate permutandi et duo jncompatibilia beneficia, duo dumtaxat, similia uel dissimilia, quoaduixerit, retinendj dispensare, necnon litteras apostolicas super dictam supplicationem conficiendas cum dispensacione huiusmodi confici et expediri mandare dignemini de gratia speciali, non obstantibus constitutionibus et ordinationibus apostolicis ac regulis v. s. necnon statutis etc:a cum alijs non obstantibus et clausulis oportunis. Concessum ut petitur jn presentia domini nostri pape. Pe. Tirasonensis. Et cum dispensatione huiusmodi de dicta parrochiali ecclesia vnacum prepositura principali dignitati. Et ad vitam de speciali, attento qvod nobilis ex vtroque parente et capellanus regis. Et cum clausula permutandi etc:a. Concessum. Pe. Tirasonensis. Datum Rome apud Sanctum Marcum quintodecimo kalendas augusti anno secundo.